มีอาการคล้ายเจ็บคอมา 2 วัน ไม่มีอาการไอ เวลากลืนน้ำลายหรือดื่มน้ำจะมีอาการระคายเคืองพอส่องกระจกพบว่ามีเม็ดตุ่มคล้ายร้อนในหรือตุ่มหนองจำนวน 4 เม็ดขึ้นบริเวณเพดานปากรอบๆโคนลิ้นไก่อยากทราบว่าเป็นโรคอะไรมีวิธีการรักษาอย่างไรบ้าง
สวัสดีค่ะ อาการเจ็บคอ มีตุ่มสีเหลืองในคอ อาจเกิดจากสาเหตุ เช่น1.ไข้หวัด แต่นอกจากอาการเจ็บคอ ก็มักมีอาการไอ มีเสมหะ มีน้ำมูก มีไข้ร่วมด้วย2. คอหอยอักเสบ มักจะมีไข้สูง หนาวสั่น ปวดหัว ปวดเมื่อยตัว คอแดง เจ็บคอ กลืนลำบาก คลื่นไส้ อาเจียน มีจุดหรือแผ่นสีขาวหรือหรือออาจออกเหลืองบริเวณลำคอ3. ทอลซิลอักเสบ มักจะไข้สูง หนาวสั่น และมีอาการเจ็บคอมากจนกลืนน้ำและอาหารได้ลำบาก คลื่นไส้ อาเจียน ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก ต่อมทอนซิลทั้งสองข้างจะบวมโต สีแดงจัด มีจุดหนองสีเหลืองติดอยู่บนทอนซิล4. หากมีเพศสัมพันธ์โดยการใช้ปาก อาจเกิดจากการติดเชื้อหนองใน ในลำคอได้ ซึ่งก็จะเห็นมีจุดหนองในลำคอ เจ็บคอ5. เป็นแผลร้อนในในลำคอ ซึ่งก็จะเห็นเป็นแผลตื้นๆ สีขาวออกเหลือง มีอาการเจ็บ และทำให้เจ็บและกลืนลำบากได้6. เป็นภูมิแพ้ แต่มักมีอาการน้ำมูกไหลเป็นหลัก เมื่อน้ำมูกที่หลังคอสะสมจนมากเกินไปจึงทำให้เกิดการระคายเคืองคอ เจ็บคอ เยื่อบุในลำคอมีการบวมเป็นตุ่มๆ ได้7. มีนิ่วในทอนซิล จะเห็นก้อนสีขาวหรือออกเหลืองที่ทอนซิล อาจทำให้ระคายเคืองคอ และมีกลิ่นปากได้8.เป็นก้อนเนื้องอก หรือมะเร็งในลำคอ แต่จะเจ็บคอมาก กลืนลำบาก ก้อนโตขึ้นเรื่อยๆในเบื้องต้น ให้พยายามดื่มน้ำเปล่ามากๆ งดน้ำเย็น พักผ่อนเยอะๆ ทานอาหารอ่อน ๆ รสจืด ไม่ทานรสจัดเพราะจะยิ่งระคายคอ งดสูบบุหรี่และดื่มแอลกอฮอล์ บ้วนปากและกลั้วลำคอด้วยน้ำเกลือบ่อยๆ หากอาการไม่ดีขึ้น เจ็บคอมากขึ้น หรือมีไข้สูง หรือตุ่มที่เป็นอยู่เพิ่มมากขึ้น ก็ควรไปพบแพทย์เพื่อตรวจรักษาค่ะ